**מלאכת זורע**

**הגדרת זמן המלאכה**

רש"ש שבת דף עג עמוד א  
חיוב לאחר זמן - כל זמן שלא נשרש כמונח בכד. מ"מ כיון שע"י זריעתו עתה ישרש אח"כ – חייב. כמו אופה שחייב אף על פי שנאפה אח"כ מאליו. ואם לקט הזרע קודם שנשרש נראה שפטור למפרע על מה שזרע כיון שלא נתקיימה מחשבתו.  
מנחת חינוך מצוה לב  
חיוב מידי - על הזריעה שזרע חייב אף בלא השריש ונקלט כלל כגון שנתקלקל תיכף ע"י איזה סיבה או שתיכף הגביה מן הקרקע חייב על מעשה הזריעה. ולא דומה לאפיה, כי האפיה היא המלאכה וחייב בשעת אפיה. אבל כאן המלאכה היא הזריעה וחייב תיכף על הזריעה.

**1. זריעה במים**

רמב"ם / שולחן ערוך שלו, יא  
השורה חיטין ושעורין וכיוצא בהן במים הרי זה תולדת זורע וחייב.  
רמ"א  
מותר להעמיד ענפי אילנות במים בשבת, ובלבד שלא יהיו בהם פרחים ושושנים שהם נפתחים מלחלוחית המים.   
משנה ברורה ע"פ סימן תרנד   
אסור בשבת להחזיר אלא למים שעמדו בו מכבר בע"ש, ואסור להוסיף עוד מים ולא להחליף המים. ואם יש פרחים שנפתחים מחמת המים אסור אף להחזיר במים שעמדו בהם מכבר.  
שער הציון  
אפשר שיש לסמוך הפוסקים שסוברים שמותר לכתחלה מותר להעמיד הצמחים בכד שיש בו מים מזומנים מע"ש אם שכח להעמידן מבעוד יום, אם אין בהן פרחים.

**2. גרימת צמיחה**

שולחן ערוך שלו, ד  
יש ליזהר מלהשליך זרעים במקום ירידת גשמים, שסופן להצמיח; ואם ישליך לתרנגולים, לא ישליך אלא כשיעור שיאכלו בו ביום או ליומים; ואם הוא במקום דריסת רגלי אדם, מותר, שאין סופו לצמוח.  
שו"ת יחוה דעת חלק ה סימן כט  
מותר לפתוח את התריסים והחלונות של הדירה בשבת, להכניס בה אויר צח, אף על פי שנמצאים בדירה עציצים שיש בהם זרעים ושושנים. (ומן הדין יש מקום להקל גם באופן שהעציצים מונחים על אדן החלון ממש, ומכל מקום נכון להחמיר בזה.

**3. השקיה**

מועד קטן ב ע"ב  
המנכש והמשקה מים - רבה אמר : חורש. / רב יוסף : משום זורע.  
תוספות  
רבה - דימוי המעשה. / רב יוסף דימוי המחשבה.  
רמב"ם  
המשקה צמחין ואילנות בשבת הרי זה תולדת זורע.  
שולחן ערוך שלו, ג  
האוכלים בגנות, אסורים ליטול ידיהם על העשבים שמשקים אותם, אף על פי שאינם מכוונים, פסיק רישיה הוא. אבל מותר להטיל בהם מי רגלים או שאר משקין שאינם מצמיחין.   
רמ"א - ולכן טוב להחמיר שלא לאכול בגנות, אם ישתמש שם עם מים, דבקושי יש ליזהר שלא יפלו שם מים.  
משנה ברורה  
המשקה את הזרעים חייב משום זורע דמועיל להצמיח וגם משום חורש שמרפיא הקרקע ע"י הלחלוח.  
שער הציון   
דעת הסמ"ג והגהות מיימוני כמסקנת אביי, ולפי זה יש ליזהר גם בקרקע שאינה זרועה אם רק עומדת לחרישה.